༈སྨྱུག་མ།རྒྱ་སྨྱུག་དང་།རོང་སྨྱུགལྷོ་སྨྱུག་སོགས་སྐམ་ཐག་ཆོད་རྗེས་ཡུན་རིང་དུད་ཁར་བཏགས་ཏེ།རབ་ཤ་བའི་རྐང་དང་།འབྲིང་ར་ཡི་རྐང་མར།ཡང་ན་མར་ནག་བྱུག་སྟེ་བྱེ་མ་ཚ་བོའམ།ཡོས་ཚ་བོའི་ནང་རན་པར་བཅུག་སྟེ་འཇམ་ཕྱིས་བྱས་ན་རླན་བཤེར་གྱིས་མི་གོས་ཤིང་སྲ་མཁྲེགས་ཆེ།རིང་ཚད་མཐོ་གང་ལས་མི་ཐུང་བ་ཡུ་བའི་རྩེ་མོ་རྣོ་མི་རུང་།གང་ལགས་ཞེ་ན།བྲིས་པ་ཕལ་གྱིས་སྨྱུག་གུ་རྣ་སྟག་ཏུ་འགེལ་བས་རང་གི་མིག་ལ་སྐྱོན་ཤོར་བའི་ལོ་རྒྱུས་མང་།འགའ་ཤས་ཀྱིས་ཤེས་རབ་མཚོན་པས་ཡུ་བ་རྣོ་དགོས་ཟེར།འོན་ཀྱང་བྲིས་པ་ཞ་རར་གྱུར་ན་དགེ་མཚན་མེད་དོ་སྙམ་མོ༎